Rahvusvahelise arhitektuurikonkursi tingimustes oli kirjas: "Uus hoone peab olema arhitektuuriliselt ekspressiivne, seesmiselt funktsionaalne ja paistma silma oma keskkonnas." Võiduprojekti väliseks vormiks on kaunite proportsioonidega ruudukujulise põhiplaaniga risttahukas, mille ees avaneb linnaruumi umbes 3000 m2 suurune avalik väljak. Väljakut ei  määratle pelgalt tema piirid, vaid elu ja sündmused, mis seal aset leiavad. "Kunsti plats" saab Tallinna kesklinnas eriliseks paigaks, mida täidavad üliõpilased ja kunst.